Brigitte Bierlein

Brigitte Bierlein (lahir 25 Jun 1949) ialah seorang ahli juri Austria. Beliau merupakan peguam pendakwaraya di Pejabat Pendakwaraya, akhirnya menjadi ketua pendakwaraya awam negara bermula pada tahun 1990 sehingga tahun 2002, dan seorang anggota lembaga eksekutif Persatuan Pendakwaraya Antarabangsa bermula pada tahun 2001 sehingga 2003. Pada tahun 2003, Bierlein telah dilantik menjadi anggota Mahkamah Perlembagaan Austria. Sejak bulan Januari 2018, beliau telah berkhidmat sebagai presiden, dan merupakan wanita pertama yang menjawat jawatan ini.

Berikutan peristiwa Ibiza, Presiden Alexander Van der Bellen melantik Bierlein sebagai Kanselor sementara pada 30 Mei 2019. Beliau merupakan wanita pertama yang memegang jawatan ini di Austria dan dijangka akan berkhidmat sehingga pilihanraya seterusnya pada bulan September 2019.

Kehidupan awal 
Brigitte Bierlein telah dilahirkan pada 25 Jun 1949 di Vienna.

Beliau mendapat pendidikan di Gymnasium Kundmanngasse, di mana beliau menamatkan pengajian pada tahun 1967.

Bapa beliau merupakan seorang penjawat awam. Manakala ibu beliau pula yang mendapat pendidikan sebagai seorang seniman, adalah seorang suri rumah.

Kehidupan peribadi 
Bierlein tidak berkahwin dan mempunyai anak. Pasangannnya merupakan seorang pesara hakim. Bierlein menyukai hasil seni. Beliau menonton panggung, opera dan melawat muzium. Beliau memiliki lukisan kontemporari, walaubagaimanapun beliau tidak menganggap beliau adalah seorang pengumpul. Beliau juga meminati sukan ski dan kapal layar.

Anugerah
 Grand Decoration of Honor in Silver with Sash for Services to the Republic of Austria

Rujukan

Pautan luar 
 Brigitte Bierlein —Constitutional Court homepage

Kelahiran 1949
Orang hidup
Orang dari Vienna
Alumni Universiti Vienna
Hakim wanita Austria
Presiden Mahkamah Perlembagaan Austria
Timbalan Presiden Mahkamah Perlembagaan Austria
Pendakwaraya Austria
Hakim wanita Mahkamah Perlembagaan